### Beslutning

Godkendt.

Afbud: Nicklas Mogensen, Jannie Winther (Stedfortræder: Viola Lauritsen)

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Svebølle-Viskinge lokalområde søger om frigivelse af midler til etablering af en naturlegeplads i Viskinge.

## Indstillinger

Direktøren indstiller, at

1. Ansøgningen imødekommes med en rammebevilling på 500.000 kr..
2. Der afsættes 8 % af anlægssummen til drift, vedligehold og lovpligtig legepladsinspektion.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Svebølle-Viskinges samlede andel af de to Få det fikset puljer er 2 mio. kr., hvoraf der resterer til disponering 1,65 mio. kr. kr.

Catrine Lassen lokalområde har på borgermøde den 29. august 2024 godkendt 5 projekter til i alt 1,44 mio. kr.

Projektet Naturlegeplads i Viskinge er et delprojekt i det samlede projekt vedr. Svebølle/Viskinge, Få det fikset-puljen. Lokalområdet søger om 500.000 kr. af den samlede pulje. Den samlede anlægssum for naturlegepladsen udgør 500.000 kr.

[adresse] i Viskinge er et rekreativt område i naturskønne omgivelser, der skal være et samlingspunkt for lokalområdet. Tanken bag naturlegepladsen er at tilgodese de mindre børn, der ikke selv kan cykle til aktiviteter i det øvrige lokalområde. Naturlegepladsen vil give mulighed for fysisk aktivitet på legeredskaber som vipper, gynger, rutsjebane, balance- /klatrebane, hinkerude og boldbane med mål. Men også også mere stille leg i legehus.

På arealet vil der også være en bålplads med siddeområde omkring til aktiviteter for hele familien - også til større arrangementer som f.eks. Sankt Hans Aften, hvor hele byen kan mødes.

Lokale kræfter har allerede udjævnet, harvet og tilplantet arealet med græs samt opsat fodboldmål. Der er desuden sået vilde blomster omkring hele arealet, så der er noget for alle de besøgendes sanser og der skabes et godt miljø for insekter og andet dyreliv.

*Drift og vedligeholdelse*

De afledte omkostninger til drift, vedligeholdelse, årlig legepladsinspektion, hærværk, tømning af eventuelle ekstra skraldespande mv. vurderes til årligt at udgøre 8 % af anlægssummen.

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at legeområdet er etableret.

Lokalområdet står for drift af det grønne område samt det ugentlige tilsyn med legeredskaberne og fører logbog over dette.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om naturlegepladsen i Viskinge. Projektet indebærer, at der skal søges om byggetilladelse og landzonetilladelse.

## Økonomiske konsekvenser

Svebølle-Viskinge lokalområde har samlet 1,65 mio. kr. tilbage i deres Få det fikset pulje.

Den samlede anlægssum til legeområdet i Viskinge er 500.000 kr.

Lokalsamfundet har stemt om at bruge 500.000 kr. af puljen til gennemførsel af projektet.

Når de afledte driftsomkostninger er beregnet, tilrettes det administrative budget fra året efter,
at projektet er etableret.

[adresse] bemærkninger er indarbejdet i sagen.

### Sagens forløb

20/11/2024 Økonomiudvalget
Anbefales.

Afbud: Sam Holm